Η έκθεση "to know us better" γίνεται «μόνιμη» στην οδό Τσαγρή & Κορνάρου
2025-08-28 19:30 - 20:30 (Europe/Athens) | Οδός Τσαγρή, Τσαγρή 1, Ρέθυμνο, Ρεθύμνου, 74100, Ελλάδα
Η έκθεση των Μαθημάτων Φωτογραφίας Ρεθύμνου “to know us better” θα πάρει μια μόνιμη παρουσία στην πόλη μας.
Θα επικολληθεί δίπλα στην έκθεση με τίτλο “Γυναίκα” στη Τσαγρή και Κορνάρου δίνοντας έτσι την ευκαιρία για μια νέα θέαση τόσο στους κατοίκους αλλά και στους επισκέπτες της πόλης μας.
Η δράση αυτή έχει σκοπό, συν τω χρόνω, να εκθέσει φωτογραφικά αλλά και ζωγραφικά έργα σε τοίχους σε διάφορα σημεία της πόλης μας, έτσι ώστε η περιήγηση σε αυτή, να έχει και μια επιπλέον διαφορετικότητα δίνοντας στο περιπατητή την δυνατότητα να απολαύσει αυτά τα δημιουργήματα.
Την Πέμπτη 28-8-25 στις 19:30 σας περιμένουμε να την αναρτήσουμε στη Τσαγρή & Κορνάρου.
φωτογραφία από την ήδη αναρτημένη έκθεση “Γυναίκα”

Καλοκαιρινή συναυλία της Δημοτικής Φιλαρμονικής Ρεθύμνου στο Ρουσσοσπίτι
2025-08-28 20:45 - 23:30 | Ρουσσοσπίτι, Ρουσσοσπίτι Ρεθύμνου, Ρέθυμνο, Ρεθύμνου, Ελλάδα
Με μια μεγάλη συναυλία στο Ρουσσοσπίτι η Δημοτική Φιλαρμονική Δήμου Ρεθύμνης συνεχίζει το φετινό θερινό πρόγραμμα των εκδηλώσεων της.
Η μουσική βραδιά θα πραγματοποιηθεί την Πέμπτη 28 Αυγούστου 2025 και θα ξεκινήσει στις 20:45 με ελεύθερη είσοδο για το κοινό.
Η Φιλαρμονική θα παρουσιάσει ένα πρόγραμμα γεμάτο αγαπημένες μελωδίες από το ελληνικό και το ξένο ρεπερτόριο υπό τη διεύθυνση του Αρχιμουσικού Στέλιου Αποστολάκη.
Ο Δήμος Ρεθύμνης προσκαλεί τους συμπολίτες κι επισκέπτες του Ρεθύμνου στον οικισμό Ρουσσοσπίτι, προκειμένου να βιώσουν με κέφι και αισιοδοξία την ξεχωριστή μουσική εμπειρία που τους προσφέρουν οι καλλιτέχνες της Δημοτικής Φιλαρμονικής Ρεθύμνου.

Πανηγύρι με το Λευτέρη και το Μανούσο Καλλέργη στα Αγκουσελιανά
2025-08-28 22:00 | Αγκουσελιανά Αγίου Βασιλείου, Αγκουσελιαννά, Ρεθύμνου, Ελλάδα
Το πανηγύρι του Αγίου Ιωάννη του Ριγολογού, θα πραγματοποιηθεί την Πέμπτη 28 Αυγούστου στα Αγκουσελιανά Αγίου Βασιλείου Ρεθύμνου, με το συγκρότημα του Λευτέρη και του Μανούσου Καλλέργη.
Είσοδος 20 ευρώ με πλήρες μενού.
Διοργάνωση Πολ. Σύλλογος Αγκουσελιανών – Παλαιόλουτρων «Η Καμάρα»

Rethymno Rocks! #5 Open Air Festival στο Ρέθυμνο
2025-08-29 18:00 - 23:55, 2025-08-30 18:00 - 23:55 | Λόφος Φορτέτζα, Fortezza Ρέθυμνο, Ρέθυμνο, Ρεθύμνου, 74100, Greece
Rethymno Rocks! #5 Open Air Festival
27 Αυγούστου – 30 Αυγούστου 2025
Λόφος Κάστρου Φορτέτζα, Ρέθυμνο Κρήτης
Το Rethymno Rocks! Festival επιστρέφει δυναμικά για πέμπτη χρονιά, από τις 27 έως τις 30 Αυγούστου 2025, στο εμβληματικό Κάστρο της Φορτέτζας στο Ρέθυμνο, προσφέροντας ένα τετραήμερο γεμάτο ένταση, ποικιλία και κορυφαίες μουσικές στιγμές!
Το φετινό line up:
Τετάρτη 27 Αυγούστου
Το Φεστιβάλ Rethymno Rocks! #5 θα περιλαμβάνει μια ΕΠΙΠΛΕΟΝ ΗΜΕΡΑ ΦΕΣΤΙΒΑΛ την Τετάρτη 27 Αυγούστου, σε διαφορετική τοποθεσία μέσα στο Κάστρο Φορτέτζα! Για την συγκεκριμένη εκδήλωση, παραχωρήθηκε άδεια από τον Δήμο Ρεθύμνης για τη χρήση του Προμαχώνα Αγίου Παύλου, ενός πολύ ιδιαίτερου και όμορφου χώρου ακριβώς δίπλα στην κύρια είσοδο του Κάστρου. Αυτή θα είναι μια εκδήλωση με ΕΛΕΥΘΕΡΗ ΕΙΣΟΔΟ για όλους και θα περιλαμβάνει τους Treha Sektori από το Παρίσι, τους iNsCissorS (Αθήνα) και τους Anglachel (Ηράκλειο).
Πέμπτη 28 Αυγούστου
Η εναρκτήρια ημέρα του φεστιβάλ ξεκινά με τους 1000MODS, ένα από τα πιο δυναμικά heavy rock συγκροτήματα της Ελλάδας, επιστρέφοντας στο Ρέθυμνο 14 χρόνια μετά την πρώτη τους εμφάνιση. Μαζί τους, οι Kalte Nacht, οι Automaton και οι Gnaal προσθέτουν μια μοναδική ατμόσφαιρα στην πρώτη μέρα του φεστιβάλ.
Παρασκευή 29 Αυγούστου
Οι Πορτογάλοι Moonspell, headliners της δεύτερης ημέρας, γιορτάζουν τα 30 χρόνια από την κυκλοφορία του ντεμπούτου τους “Wolfheart” με μια επετειακή εμφάνιση, παρουσιάζοντας ολόκληρο το άλμπουμ καθώς και επιλεγμένα τραγούδια από την καριέρα τους. Τη σκηνή θα ανοίξουν οι Project Renegade, ένα από τα πιο ανερχόμενα συγκροτήματα της ελληνικής εναλλακτικής metal σκηνής. Την ίδια ημέρα θα εμφανιστούν και οι SixForNine με τους OnSlaught.
Σάββατο 30 Αυγούστου
Η τελευταία ημέρα του φεστιβάλ φιλοξενεί ένα εντυπωσιακό line-up με τους Primordial, το ιρλανδικό συγκρότημα που συνδυάζει την παραδοσιακή μουσική με τον ακραίο ήχο, τους Firewind, το διεθνώς αναγνωρισμένο power metal συγκρότημα, τους Triumpher & τους Toxic Terror προσφέροντας ένα φινάλε γεμάτο ενέργεια και πάθος.
Εισιτήρια & Πληροφορίες
Τα εισιτήρια για το Rethymno Rocks! #5 είναι ήδη διαθέσιμα μέσω της επίσημης ιστοσελίδας του φεστιβάλ: rethymnorocks.gr/tickets.
ΕΛΕΥΘΕΡΗ ΕΙΣΟΔΟΣ:

Τετάρτη 27 Αυγούστου
Παιδιά έως 12 ετών (όλες τις ημέρες του φεστιβάλ)
Άτομα με αναπηρία (χρήστες αναπηρικών αμαξιδίων και άτομα με κάρτες αναπηρίας) – όλες τις ημέρες του φεστιβάλ

Επιπλέον, είναι διαθέσιμη και η νέα σειρά merchandise του φεστιβάλ https://rethymnorocks.gr/merch.
Το Rethymno Rocks! #5 υπόσχεται ένα τριήμερο γεμάτο μουσική, πάθος και αξέχαστες στιγμές. Μην το χάσετε!!

Eκδήλωση τιμής και μνήμης για την 81η επέτειο Ολοκαυτώματος της Κοξαρές
2025-08-29 19:00 | Κοξαρέ, Koxare, Ρεθύμνου, 740 53, Greece
Εκδήλωση τιμής και μνήμης για την 81η επέτειο ολοκαυτώματος της Κοξαρές από τους Ναζί, θα πραγματοποιηθεί την Παρασκευή 29 Αυγούστου και ώρα 19:00 το απόγευμα, στο μνημείο πεσόντων, στην πλατεία του χωριού.
ΠΡΟΓΡΑΜΜΑ ΕΚΔΗΛΩΣΗΣ
Έναρξη 19:00
Επιμνημόσυνη δέηση στο μνημείο
Ομιλία για το ιστορικό της επετείου από την Αντιδήμαρχο Πολιτισμού του Δήμου Αγίου Βασιλείου, Ευαγγελία Γλαμπεδάκη
Κατάθεση στεφάνων – Προσκλητήριο Ηρώων – Ενός λεπτού σιγή – Εθνικός Ύμνος

Ο Αναστάσης Μπουχλης και ο Αντώνης Κουράκης στη Σαρακίνα Ρεθύμνου
2025-08-29 21:00 | Όσιος Νικόλαος Κουρταλιώτης Σαρακίνα Ρέθυμνο, Δ. Μητροπούλου, Rethymno, Ρεθύμνου, 741 32, Greece
Ο Πολιτιστικός Σύλλογος Οσίου Νικολάου του Κουρταλιώτη διοργανώνει κρητικό πανηγύρι με το συγκρότημα του Ανασταση Μπουχλη και του Αντώνη Κουρακη στην περιοχή της Σαρακίνας, στο Ρέθυμνο.
Εισοδος 20 ευρω με πλήρες μενού.
Τηλ. 6974 026102

Γιορτή Κρασιού στο Αποδούλου Αμαρίου
2025-08-29 21:30 | Αποδούλου Αμαρίου, Αποδούλου Αμαρίου, Ρεθύμνου, Ελλάδα
Γιορτή Κρασιού διοργανώνει στο Αποδούλου Αμαρίου ο Πολιτιστικός Σύλλογος Αποδούλου την Παρασκευή 29 Αυγούστου.
Θα σας διασκεδάσουν οι Γ. Τρουλινός, Γ. Κωστάκης και Γ. Περικλάκης.
Είσοδος 15 ευρώ με πλήρες μενού,
Τηλ. για κρατήσεις 6973203062

Ο Γιώργος και ο Νίκος Στρατάκης ζωντανά στο Beach Bar Τζαμάικα
2025-08-29 22:00 | Beach Bar Τζαμάικα, Tzamaika Beach bar Rethymno, Γεράνι, ΡΕΘΥΜΝΟ, Ρέθυμνο, 741 00
Ο Γιώργος και ο Νίκος Στρατάκης ζωντανά στο Beach Bar Τζαμάικα.
Τηλέφωνο κρατήσεων 6979 773 407.

Ο Μανώλης Κονταρός και ο Γιώργης Μανωλιούδης ζωντανά στη Μουρνέ
2025-08-29 22:00 | Μουρνέ, Μουρνέ, Μουρνέ, Ρεθύμνου, Ελλάδα
Κρητικό γλέντι με το Μανώλη Κονταρό και το Γιώργη Μανωλιούδη διοργανώνει στη Μουρνέ του Δήμου Αγίου Βασιλείου την Παρασκευή 29 Αυγούστου 2025, ο Πολιτιστικός Σύλλογος Μουρνές.
Έναρξη 22:00.
Είσοδος 20€ με πλήρες μενού.

Κρητική Καντάδα & Παραδοσιακοί Χοροί στο Μπαλί Μυλοποτάμου
2025-08-30 20:00 - 23:30 | Μπαλί, Bali, Ρεθύμνου, 74052, Greece
Κρητική Καντάδα & Παραδοσιακοί Χοροί στα πλαίσια των εκδηλώσεων «Φεστιβάλ Μυλοποτάμου».
Έναρξη 20:00
Σάββατο 30 Αυγούστου, Μπαλί. Λύρα: Κονταράτος Φώτης, Λαούτο: Κλάδος Τάσος & Βολανάκης Αιμίλιος, συμμετέχει η σχολή χορού Καμαρίτης.

Μουσική βραδιά στην ταβέρνα Γοργόνα στον Πλακιά
2025-08-30 21:00 | Ταβερνα Γοργονα, Myrthianos Plakias, Ρεθύμνου, 740 60, Greece
Το Σάββατο 30 Αυγούστου, στις 21:00, η ταβέρνα Γοργόνα στον Πλακιά υποδέχεται το κοινό με ζωντανή μουσική.
Η Θεανώ Χαιρετάκη στο τραγούδι, ο Αποστόλης Ιλερής (τραγούδι – πλήκτρα) και ο Βαγγέλης Ματσουλιάδης (μπουζούκι) υπόσχονται μια αξέχαστη βραδιά με λαϊκά ακούσματα.
Για κρατήσεις: 6980 244758

Μουσική βραδιά στο Μεζεδοπωλείο 50/50
2025-08-30 21:30 | Μεζεδοπωλείο Συμπληγάδες, Βερνάδου 25, Ρέθυμνο, Ρεθύμνου, 74100, Ελλάδα
Μουσική βραδιά με το Δημήτρη Τζίμα (κιθάρα) και τον Γιώργο Τσουρδαλακη (μπουζούκι) στο Μεζεδοπωλείο 50/50, στην παλιά πόλη του Ρεθύμνου.
Κρατήσεις: 6972 055312

Εκδήλωση τιμής αφιερωμένη στον καθηγητή Νίκο Σταμπολίδη
2025-08-31 11:00 - 13:00 | Αρχαία Ελεύθερνα, Αρχαία Ελεύθερνα, Αρχαία Ελεύθερνα, Ρεθύμνου, Ελλάδα
Οι τοπικοί φορείς του Οικισμού της Αρχαίας Ελεύθερνας, ο Πολιτιστικός Σύλλογος «Η Αρχαία Ελεύθερνα», η Τοπική Κοινότητα Αρχαίας Ελεύθερνας, η Ενορία Προφήτη Ηλία και ο Σύλλογος Αθηνών «Προφήτης Ηλίας», διοργανώνουν εκδήλωση τιμής αφιερωμένη στον καθηγητή Νίκο Σταμπολίδη, με αφορμή την συμπλήρωση 40 ετών προσφοράς στο ανασκαφικό έργο της αρχαίας Ελεύθερνας.
Η εκδήλωση θα πραγματοποιηθεί την Κυριακή 31 Αυγούστου 2025 στις 12:30 μ.μ. στον Οικισμό της Αρχαίας Ελεύθερνας, στη θέση «ΔΑΜΑΚΑΣ».
Πρόγραμμα
11:00 π.μ. Ξενάγηση σε Αρχαιολογικό χώρο της Αρχαίας Πόλης Ελεύθερνας από τον Καθηγητή κ. Νίκο Σταμπολίδη.
12:00 μ. Μετάβαση στον Οικισμό (θέση «ΔΑΜΑΚΑΣ») και Κεντρική Εκδήλωση
– Σύντομοι χαιρετισμοί από εκπροσώπους των διοργανωτών και της Πολιτείας.
– Απονομή τιμητικής πλακέτας στον Καθηγητή από τον Πρόεδρο του Πολιτιστικού Συλλόγου κ. Κώστα Αποστολάκη, ως ένδειξη βαθιάς ευγνωμοσύνης για την μακρόχρονη προσφορά του.
Θα ακολουθήσει παραδοσιακό κέρασμα.
Η εκδήλωση πραγματοποιείται με την υποστήριξη της Περιφέρειας Κρήτης, του Περιφερειακού Ταμείου Ανάκαμψης Κρήτης και του δήμου Ρεθύμνης.

1o Φεστιβάλ «Ανυφαντού» στα Ανώγεια
2025-08-31 11:30 - 23:00 | Ανώγεια, Ανώγεια, Ανώγεια, Ρεθύμνου, 74051, Ελλάδα
Το 1ο Φεστιβάλ Ανυφαντού πραγματοποιείται φέτος στα Ανώγεια, με την υποστήριξη της Περιφέρειας Κρήτης, στο πλαίσιο της Παράλληλης Δράσης «Οι γυναίκες συναντούν τα 5ο Φεστιβάλ Κρήτης».
Το 1ο Φεστιβάλ Ανυφαντού, θα πραγματοποιηθεί από 31 Αυγούστου έως 1 Σεπτεμβρίου 2025, με ελεύθερη είσοδο για το κοινό. Πρόκειται για ένα διήμερο, όπου η παράδοση συναντά τη σύγχρονη καλλιτεχνική δημιουργία, φωτίζοντας τον ρόλο της γυναίκας-δημιουργού και θέτοντας στο επίκεντρο τη δύναμη της ελεύθερης έκφρασης. Το πρόγραμμα υφαίνεται με τολμηρές μουσικές συμπράξεις, με σινεμά από νέες και καταξιωμένες φωνές του διεθνούς κινηματογράφου, πρωτότυπες χορευτικές παραστάσεις και ανοιχτά σεμινάρια χορού.
Ο τίτλος Ανυφαντού δηλώνει την υφάντρα και παράλληλα μετατρέπεται σε σύμβολο της ίδιας της δημιουργίας και της καλλιτεχνικής έκφρασης. Η Ανυφαντού προσωποποιεί τη γυναίκα που υφαίνει την σκέψη και την ψυχή της μέσα από την τέχνη της· που μετατρέπει τη σιωπή σε δημιουργία, τη μνήμη σε νήμα, τη φωνή της σε υφαντό. Κάποτε, η ύφανση ήταν η μόνη αποδεκτή μορφή γυναικείας έκφρασης· σήμερα γίνεται σύμβολο της ανάδυσης της γυναίκας δημιουργού στο φως. Το φεστιβάλ Ανυφαντού είναι αφιερωμένο σ’ εκείνες και εκείνους που, μέσα από τη βαθιά γνώση του εαυτού και της τέχνης τους, έχουν χαράξει έναν προσωπικό και αυθεντικό δρόμο έκφρασης, μέσω, είτε της μουσικής, είτε του χορού, είτε της εικαστικής δημιουργίας.
Μοναδικές στιγμές του φεστιβάλ Ανυφαντού αποτελούν η μουσική παράσταση με τη Νίκη Ξυλούρη και τη Maria-Christina Harper και η μουσική παράσταση με το Γιώργη Ξυλούρη και τον Γιάννη Αγγελάκα, η χορευτική παράσταση και το σεμινάριο της Μαρίας Μανουκιάν, οι προβολές ταινιών από την Ευρώπη και τη Λατινική Αμερική σε επιμέλεια του Πολιτιστικού Οργανισμού «Σύσηλο», καθώς και η ομιλία της Νίκης Ρουμπάνη (Πρόεδρος Δικτύου Γυναικών Ευρώπης) για την ύφανση ως μορφή τέχνης και οικοτεχνίας, με αφορμή την προβολή του έργου «Η πετσέτα».
Με θεματικούς άξονες τη γυναίκα-δημιουργό από το παρελθόν ως το παρόν και τη γόνιμη συνομιλία της τοπικής τέχνης με τις σύγχρονες μορφές, το Φεστιβάλ φιλοδοξεί να μετατρέψει τα Ανώγεια σε έναν ζωντανό τόπο καλλιτεχνικής αναζήτησης και διαλόγου.
Η είσοδος σε όλες τις δράσεις είναι ελεύθερη.
*Απαιτείται προκράτηση θέσης σε ορισμένες δράσεις του προγράμματος.
Πρόγραμμα
ΚΥΡΙΑΚΗ 31 ΑΥΓΟΥΣΤΟΥ
11:30–14:00 & 18:30–20:00 | Κινηματοθέατρο Δήμου Ανωγείων
Διήμερο σινεμά «Και το ανύφαντο» – Ταινίες-νήματα στον κόσμο του άδηλου και του προγονικού.
Επιμέλεια και οργάνωση: «Σύσηλο» Πολιτιστικός Οργανισμός για τη Μουσική και τις Τέχνες
Περιγραφή: Μια επιλογή ταινιών που υφαίνουν ιστορίες μνήμης, καταγωγής, αορατότητας και πολιτισμικής συνέχειας. Κινηματογραφικά νήματα που εξερευνούν την ταυτότητα, την απώλεια και την ανάγκη του ανήκειν μέσα από φωνές που σπάνια ακούγονται και τόπους που συχνά παραμένουν αθέατοι.
Από τα υψίπεδα της Κολομβίας έως τα βουνά της Κρήτης, και από τα υφαντά της μεξικανικής παράδοσης μέχρι τη σιωπή ενός πορτογαλικού δάσους, οι ταινίες αυτής της ενότητας φωτίζουν τους αόρατους δεσμούς ανθρώπου και γης, παρελθόντος και παρόντος, μύθου και καθημερινότητας.
Ξεχωριστή θέση κατέχει μια συναισθηματικά φορτισμένη υβριδική σειρά δύο ταινιών μικρού μήκους -εικόνες που έχουν τροποποιηθεί με τεχνητή νοημοσύνη- γεννημένες από μια αποκαλυπτική ανάγκη για τοπία ανύπαρκτα αλλά εσωτερικά. Η σειρά περιπλανιέται ανάμεσα στην Τουρκία, το Τέξας, τη Σαϊγκόν και το Κόσοβο, καταγράφοντας ρωγμές, αποκοπές και εσωτερικές μεταμορφώσεις.
Κάθε έργο είναι μια χειρονομία ακρόασης προς όσα αντιστέκονται στη ρητή αφήγηση – τελετές, γλώσσες, τοπία και κινήσεις που επιμένουν να ζουν σε ψιθύρους, ρυθμούς και ανάσες.
–
Στο πλαίσιο του φεστιβάλ Ανυφαντού, ο πολιτιστικός οργανισμός Σύσηλο αναλαμβάνει την επιμέλεια της ενότητας προβολών, εστιάζοντας σε ταινίες μικρού και μεγάλου μήκους με θεματική που συνδέεται με τη ζωή στην ύπαιθρο, τη γυναικεία εμπειρία και την αυθεντική αφήγηση, ένα είδος “rural cinema” με διεθνή προσανατολισμό.
Το όνομά του Σύσηλο, εμπνευσμένο από την «εκστατική ώρα του μεσημεριού», αντικατοπτρίζει την αποστολή του: να ενισχύσει την πολιτιστική έκφραση που αναδύεται μέσα από την καθημερινότητα και την επαφή με τον τόπο εστιάζοντας στις μικρές κοινότητες και τη βιωματική δημιουργία.
Πρόγραμμα ταινιών:
πρωί (11:30 – 14:00)
Tila•pia, Crispin Yanisi, 19 λεπτά (11:30)
Τροφή της μνήμης (Memory’s Nourishment), Νίκη Τουτουντζάκη-Γιώργος Τρυπιδάκης, 5 λεπτά (12:00)
Μια μέρα στη Σαρδηνία (A Day in Barbagia), Vittorio de Setta, 12 λεπτά (12:30)
Ο καλός οιωνός (El bon auguri), Alba Bresolí, 13,5 λεπτά (12:45)
Νυχτερινό για ένα δάσος (Nocturno para uma Floresta), Catarina Vasconcelos, 16 λεπτά (13:05)
Λουλούδια του κάμπου (Flores de la llanura), Mariana Xochiquétzal Rivera García, 19 λεπτά (13:30) απόγευμα (18:30 – 20:00)
Αντίο Άγριε (Adieu Savage), Sergio Guataquira Sarmiento, 92 λεπτά
20:00–21:00 | Πλατεία Λιβάδι, Περαχώρι
Προβολή έργου Mitato Sessions: «Η Πετσέτα» & Ομιλία με θέμα «Η ύφανση ως μορφή οικοτεχνίας και τέχνης»
Ομιλήτρια: Νίκη Ρουμπάνη, Πρόεδρος Ελληνικού Δικτύου Γυναικών Ευρώπης · Εκπαιδευτικός, Ζωγράφος, Ακτιβίστρια
Συντονίζει η Ρίτα Σουλτάτου (Κοινωνική Λειτουργός, Τ. Υπεύθυνη Κοινωνικής Υπηρεσίας Δήμου Ανωγείων)
Περιγραφή έργου: Το Mitato Sessions αποτελεί μία ιδέα καταγραφής τοπικών ιστοριών και ανάδειξης νέων μουσικών πειραματισμών. Το έργο στοχεύει στην ανάδειξη της τοπικής ιστορίας ορεινών περιοχών, των οποίων ο πληθυσμός μειώνεται και τα πολιτιστικά χαρακτηριστικά φθίνουν, αλλά και στη δημιουργία ενός διαλόγου μεταξύ της αφήγησης ιστοριών και των διαφορετικών ενσαρκώσεων πειραματικής μουσικής.
Αποτελείται από μουσικές συναντήσεις, μεταξύ διαφορετικών καλλιτεχνών, αντικειμένων και αφηγητών και σκοπός αποτελεί η σύνδεση του καλλιτέχνη με τον χώρο, τους ανθρώπους και τις ιστορίες τους, εστιάζοντας στα διαφορετικά είδη μουσικής και στον αυτοσχεδιασμό που προκύπτει μέσα από την συνομιλία τους.
Εστιάζει ιδιαίτερα στη θέση της γυναίκας μέσα στο πολιτισμικό πλαίσιο των ορεινών περιοχών, αναδεικνύοντας αφηγήσεις που συχνά μένουν αθέατες. Μέσα από την προφορική ιστορία, οι φωνές των γυναικών αποκτούν κεντρική θέση, φωτίζοντας βιώματα που σχετίζονται με τις κοινωνικές προσδοκίες, την εργασία, τη δημιουργικότητα αλλά και τους περιορισμούς που αντιμετώπισαν και αντιμετωπίζουν..
Σύλληψη και Υλοποίηση: Vedema Productions
21:00 – 21:30 | Ο τόπος του Βοσκού
Solo performance χορού από τη Μαρία Μανουκιάν
Περιγραφή:
Ένας χορός γεννημένος από τον παλμό, τον εσωτερικό κραδασμό της ύπαρξης μέχρι τον εξωτερικό παφλασμό του κόσμου. Μια σωματική διαδρομή ανάμεσα στη γείωση και την απογείωση· μια ατέρμονη, ποιητική πάλη μεταξύ του βάρους και του φωτός.
Η Μαρία Μανουκιάν ερμηνεύει με το σώμα της τον ρυθμό που μας διαπερνά, μιλώντας τη σιωπηλή γλώσσα της κίνησης.
21:30 – 22:30| Ο τόπος του βοσκού
Μουσική παράσταση «Ανυφαντού – Είδα ένα παράξενο όνειρο»
Συντελεστές:
Τραγούδι, κρουστά, βαρύτονη κρητική λύρα: Νίκη Ξυλούρη
Ηλεκτροακουστική Άρπα, εφέ: Maria – Christina Harper
Ηχοληψία: Δημήτρης Χατζάκης
Η Νίκη Ξυλούρη και η Maria – Christina Harper υφαίνουν τον δικό τους χαρακτηριστικό ήχο. Φωνή, ηλεκτροακουστική άρπα, βαρύτονη λύρα και κρουστά, συνθέτουν έναν ηχητικό διάλογο, δημιουργώντας ένα τολμηρό μουσικό τοπίο, όπου η ελληνική παράδοση συναντά τον πειραματισμό, την jazz και το avant-garde.
Ένα ηχητικό ταξίδι μεταμόρφωσης, καταστροφής και αναδημιουργίας. Αντλούν κυριολεκτικά από τη μορφή της Ανυφαντούς, την προαιώνια γυναίκα-δημιουργό, έτσι όπως αυτή καταγράφηκε και αποτυπώθηκε μέσα στα παραδοσιακά τραγούδια και την λαϊκή ποίηση της Κρήτης.
19:00 – 23:00 | Ο τόπος του βοσκού
Έκθεση χειροποίητων έργων από τη Σχολή Υφαντικής Τέχνης Ανωγείων – Πιλοτικό πρόγραμμα υφαντικής, ΚΕΔΙΒΙΜ ΠΑΔΑ, με τη στήριξη του Υπουργείου Πολιτισμού
Έλλη Λυραράκη – Minoan Steps και Ζωή Παπαδάκη – Εργαστίνη

—
Συντελεστές Φεστιβάλ «Ανυφαντού»
Διοργάνωση: Περιφέρεια Κρήτης
Υποστήριξη: Δήμος Ανωγείων
Σύλληψη-Καλλιτεχνική διεύθυνση: Νίκη Ξυλούρη
Επιμέλεια: «Σύσηλο» Πολιτιστικός Οργανισμός για τη Μουσική και τις Τέχνες
Διεύθυνση Παραγωγής: Όλγα Καλλέργη
Οργάνωση Παραγωγής & Καλλιτεχνικής Υποστήριξης: Make Music Memories
Σχεδιασμός Οπτικής Ταυτότητας: Φρόσω Μακεδόνα – Memo studio
Με την υποστήριξη του μη κερδοσκοπικού σωματείου Praxis.
Καλλιτέχνες: Γιάννης Αγγελάκας, Γιώργης Ξυλούρης, Γιώργος Τρυπιδάκης, Μαρία Μανουκιάν, Νίκη Ξυλούρη, Νίκη Τουτουντζάκη, Alba Bresolí, Catarina Vasconcelo, Crispin Yanisi, Daniela Muñoz, Maria-Christina Harper, Mariana Xochiquétzal Rivera García, Sergio Guataquira Sarmiento, Tin Dirdamal, Vittorio de Setta
Μεγάλοι Χορηγοί: Καράτζης ΑΕ-CRETAONE, Πλαστικά Κρήτης, Metaxa Hospitality Group
Χορηγοί: MK Hotel Collection, Super Market Χαλκιαδάκης, Zeus Caven, The Squid, Delina Mountain Resort, Οινοποιείο Λυραράκης, Σαλούστρος τσάι, Ποτοποιία Ζωγραφάκης-Athivoli, Νερά ZAROS
Περισσότερες Πληροφορίες:
Website: https://anyfadoo.gr/
Email: anyfadoofestival@gmail.com
Facebook Page: Φεστιβάλ Ανυφαντού
Instagram Page: anyfadoofestival

Η παράσταση «Ο Καραγκιόζης και ο Ταρζάν στη Φωλιά του Γορίλα»
2025-08-31 21:00 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Ο Καραγκιοζοπαίκτης Μιχάλης Καντήλωρος παρουσιάζει μια ξεκαρδιστική και περιπετειώδη παράσταση Θεάτρου Σκιών που δεν πρέπει να χάσετε!
«Ο Καραγκιόζης και ο Ταρζάν στη Φωλιά του Γορίλα»
Τι συμβαίνει όταν ο αγαπημένος μας ήρωας, ο Καραγκιόζης, βρίσκεται ξαφνικά χαμένος μέσα στη μυστηριώδη και επικίνδυνη ζούγκλα; Ποιο σκοτεινό μυστικό κρύβεται πίσω από τον χαμένο χάρτη που όλοι αναζητούν με αγωνία; Μια περιπέτεια γεμάτη δράση, απρόοπτα και άφθονο γέλιο έρχεται στο πανί του θεάτρου σκιών!
Ο Καραγκιόζης μαζί με μυστηριώδεις φιγούρες, παράξενα πλάσματα και απρόσμενους συμμάχους, ανάμεσά τους και ο θρυλικός ήρωας της ζούγκλας, ο Ταρζάν, θα βρεθούν αντιμέτωποι με προκλήσεις που κόβουν την ανάσα… Τι κινδύνους κρύβει η φωλιά του τρομακτικού γορίλα; Ποιος θα καταφέρει να φτάσει μέχρι το τέλος αυτής της συναρπαστικής διαδρομής;
Η απάντηση σας περιμένει σε μια αξέχαστη παράσταση θεάτρου σκιών που υπόσχεται ένταση, αγωνία και ασταμάτητο γέλιο για μικρούς και μεγάλους!
ΚΥΡΙΑΚΗ 31 ΑΥΓΟΥΣΤΟΥ
ΔΗΜΟΤΙΚΟΣ ΚΗΠΟΣ ΡΕΘΥΜΝΟΥ
Ώρα έναρξης: 9:00μ.μ.
Τιμή Εισιτηρίου: 7€
Προμηθευτείτε το εισιτήριό σας εδώ: more.com

Ο Γρηγόρης Σαμόλης στο Ρουμελί Μυλοποτάμου
2025-08-31 21:30 | Ρουμελή Μυλοποτάμου, Ρουμελή Μυλοποτάμου, Ρεθύμνου, Ελλάδα
Ο Γρηγόρης Σαμόλης ζωντανά στο Ρουμελί Μυλοποτάμου την Κυριακή 31 Αυγούστου 2025.
Έναρξη 21.30 – Είσοδος ελεύθερη.
Διοργάνωση Πολιτιστικός Σύλλογος Ρουμελί.

1o Φεστιβάλ «Ανυφαντού» στα Ανώγεια
2025-09-01 11:00 - 22:00 | Ανώγεια, Ανώγεια, Ανώγεια, Ρεθύμνου, 74051, Ελλάδα
Το 1ο Φεστιβάλ Ανυφαντού πραγματοποιείται φέτος στα Ανώγεια, με την υποστήριξη της Περιφέρειας Κρήτης, στο πλαίσιο της Παράλληλης Δράσης «Οι γυναίκες συναντούν τα 5ο Φεστιβάλ Κρήτης».
Το 1ο Φεστιβάλ Ανυφαντού, θα πραγματοποιηθεί από 31 Αυγούστου έως 1 Σεπτεμβρίου 2025, με ελεύθερη είσοδο για το κοινό. Πρόκειται για ένα διήμερο, όπου η παράδοση συναντά τη σύγχρονη καλλιτεχνική δημιουργία, φωτίζοντας τον ρόλο της γυναίκας-δημιουργού και θέτοντας στο επίκεντρο τη δύναμη της ελεύθερης έκφρασης. Το πρόγραμμα υφαίνεται με τολμηρές μουσικές συμπράξεις, με σινεμά από νέες και καταξιωμένες φωνές του διεθνούς κινηματογράφου, πρωτότυπες χορευτικές παραστάσεις και ανοιχτά σεμινάρια χορού.
Ο τίτλος Ανυφαντού δηλώνει την υφάντρα και παράλληλα μετατρέπεται σε σύμβολο της ίδιας της δημιουργίας και της καλλιτεχνικής έκφρασης. Η Ανυφαντού προσωποποιεί τη γυναίκα που υφαίνει την σκέψη και την ψυχή της μέσα από την τέχνη της· που μετατρέπει τη σιωπή σε δημιουργία, τη μνήμη σε νήμα, τη φωνή της σε υφαντό. Κάποτε, η ύφανση ήταν η μόνη αποδεκτή μορφή γυναικείας έκφρασης· σήμερα γίνεται σύμβολο της ανάδυσης της γυναίκας δημιουργού στο φως. Το φεστιβάλ Ανυφαντού είναι αφιερωμένο σ’ εκείνες και εκείνους που, μέσα από τη βαθιά γνώση του εαυτού και της τέχνης τους, έχουν χαράξει έναν προσωπικό και αυθεντικό δρόμο έκφρασης, μέσω, είτε της μουσικής, είτε του χορού, είτε της εικαστικής δημιουργίας.
Μοναδικές στιγμές του φεστιβάλ Ανυφαντού αποτελούν η μουσική παράσταση με τη Νίκη Ξυλούρη και τη Maria-Christina Harper και η μουσική παράσταση με το Γιώργη Ξυλούρη και τον Γιάννη Αγγελάκα, η χορευτική παράσταση και το σεμινάριο της Μαρίας Μανουκιάν, οι προβολές ταινιών από την Ευρώπη και τη Λατινική Αμερική σε επιμέλεια του Πολιτιστικού Οργανισμού «Σύσηλο», καθώς και η ομιλία της Νίκης Ρουμπάνη (Πρόεδρος Δικτύου Γυναικών Ευρώπης) για την ύφανση ως μορφή τέχνης και οικοτεχνίας, με αφορμή την προβολή του έργου «Η πετσέτα».
Με θεματικούς άξονες τη γυναίκα-δημιουργό από το παρελθόν ως το παρόν και τη γόνιμη συνομιλία της τοπικής τέχνης με τις σύγχρονες μορφές, το Φεστιβάλ φιλοδοξεί να μετατρέψει τα Ανώγεια σε έναν ζωντανό τόπο καλλιτεχνικής αναζήτησης και διαλόγου.
Η είσοδος σε όλες τις δράσεις είναι ελεύθερη.
*Απαιτείται προκράτηση θέσης σε ορισμένες δράσεις του προγράμματος.
Πρόγραμμα
ΔΕΥΤΕΡΑ 1 ΣΕΠΤΕΜΒΡΙΟΥ
11:00–14:00 | Κέντρο Φιλοξενίας Ανωγείων – Μαθητική Εστία
Inner Globe | Σεμινάριο Σύγχρονου Χορού
Εισηγήτρια: Μαρία Μανουκιάν
Τίτλος πρακτικής: Inner Globe
Περιγραφή:
Το Inner Globe είναι μια διεθνώς αναγνωρισμένη πρακτική κίνησης, η οποία εστιάζει στην αφύπνιση του σώματος μέσα από την εξερεύνηση των ιδιοτήτων της σφαίρας ως μορφής και κινητικής κατάστασης στον χώρο. Πρόκειται για μια καινοτόμα και ιδιαίτερα αποτελεσματική μέθοδο, που έχει εφαρμοστεί με επιτυχία τόσο σε επαγγελματίες χορευτές και σε άτομα που τους ενδιαφέρει η κίνηση, όσο και σε παιδιά από 5 ετών, καθώς και σε άτομα άνω των 50 ετών. Μέσα από συγκεκριμένες ασκήσεις και καθοδηγούμενο αυτοσχεδιασμό, οι συμμετέχοντες ανακαλύπτουν νέες δυνατότητες κίνησης, ενεργοποιώντας όλες τις αρθρώσεις του σώματος και αναπτύσσοντας μια βαθύτερη σχέση με τον χώρο, τη ροή και τη δυναμική.
Διάρκεια σεμιναρίου: 4 ωρες
Συμμετοχή: Δωρεάν – Απαιτείται προκράτηση θέσης
17:15–19:00 | Κινηματοθέατρο Δήμου Ανωγείων
Διήμερο σινεμά «Και το ανύφαντο» – Ταινίες-νήματα στον κόσμο του άδηλου και του προγονικού.
Επιμέλεια και οργάνωση: «Σύσηλο» Πολιτιστικός Οργανισμός για τη Μουσική και τις Τέχνες
Τουρκία Τέξας (Turkey Texas), Tin Dirdamal, 12 λεπτά (17:15)
Σαϊγκόν Κοσσυφοπέδιο (Saigon Kosovo), Tin Dirdamal, 7 λεπτά (17:30)
Mafifa (Μαφίφα), Daniela Muñoz, 77 λεπτά (17:40)
20:30–21:30 | Ιδαίον Άντρον
Μουσική παράσταση «Αόρατη Βροχή» με τον Γιώργη Ξυλούρη και τον Γιάννη Αγγελάκα.
«Υπάρχει μια ήσυχη, αόρατη, επίμονη βροχή που πέφτει ασταμάτητα στον κόσμο μας. Οι περισσότεροι άνθρωποι ούτε τη νιώθουν,
ούτε τη βλέπουν ποτέ». Ο Γιώργης Ξυλούρης και ο Γιάννης Αγγελάκας θα παίξουν και θα τραγουδήσουνκάτω απ’ αυτήν την αόρατη βροχή,στ’ Ανώγεια … χωρίς ομπρέλες.
Ήχος, ηχητικές παρεμβάσεις: Μάρκος Πινακουλάκης
Επεξεργασία ήχων: Δημήτρης Σαλεπάκης
Επιμέλεια και οργάνωση: «Σύσηλο» Πολιτιστικός Οργανισμός για τη Μουσική και τις Τέχνες
Είσοδος ελεύθερη με προκράτηση θέσης και έγκαιρη προσέλευση.
—
Συντελεστές Φεστιβάλ «Ανυφαντού»
Διοργάνωση: Περιφέρεια Κρήτης
Υποστήριξη: Δήμος Ανωγείων
Σύλληψη-Καλλιτεχνική διεύθυνση: Νίκη Ξυλούρη
Επιμέλεια: «Σύσηλο» Πολιτιστικός Οργανισμός για τη Μουσική και τις Τέχνες
Διεύθυνση Παραγωγής: Όλγα Καλλέργη
Οργάνωση Παραγωγής & Καλλιτεχνικής Υποστήριξης: Make Music Memories
Σχεδιασμός Οπτικής Ταυτότητας: Φρόσω Μακεδόνα – Memo studio
Με την υποστήριξη του μη κερδοσκοπικού σωματείου Praxis.
Καλλιτέχνες: Γιάννης Αγγελάκας, Γιώργης Ξυλούρης, Γιώργος Τρυπιδάκης, Μαρία Μανουκιάν, Νίκη Ξυλούρη, Νίκη Τουτουντζάκη, Alba Bresolí, Catarina Vasconcelo, Crispin Yanisi, Daniela Muñoz, Maria-Christina Harper, Mariana Xochiquétzal Rivera García, Sergio Guataquira Sarmiento, Tin Dirdamal, Vittorio de Setta
Μεγάλοι Χορηγοί: Καράτζης ΑΕ-CRETAONE, Πλαστικά Κρήτης, Metaxa Hospitality Group
Χορηγοί: MK Hotel Collection, Super Market Χαλκιαδάκης, Zeus Caven, The Squid, Delina Mountain Resort, Οινοποιείο Λυραράκης, Σαλούστρος τσάι, Ποτοποιία Ζωγραφάκης-Athivoli, Νερά ZAROS
Περισσότερες Πληροφορίες:
Website: https://anyfadoo.gr/
Email: anyfadoofestival@gmail.com
Facebook Page: Φεστιβάλ Ανυφαντού
Instagram Page: anyfadoofestival

Επετειακές εκδηλώσεις για τα 100 Χρόνια του Δημοτικού Κήπου Ρεθύμνου
2025-09-01 19:30 - 22:00 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Ο Δήμος Ρεθύμνης σας προσκαλεί στις επετειακές εκδηλώσεις που διοργανώνει με την ευκαιρία της συμπλήρωσης 100 ετών από τη λειτουργία του Δημοτικού Κήπου Ρεθύμνου την Δευτέρα 1 και την Δευτέρα 8 Σεπτεμβρίου 2025.
Το πρόγραμμα:

Η είσοδος είναι ελεύθερη για το κοινό σε όλες τις εκδηλώσεις.

«Κινηματογραφικές Δευτέρες»: Προβολή ταινίας στον Πρίνο Ρεθύμνου
2025-09-01 21:00 | Πρίνος, Πρίνος, Πρίνος, Ρεθύμνου, 74150, Greece
Οι «Κινηματογραφικές Δευτέρες» είναι μια σειρά υπαίθριων κινηματογραφικών προβολών που διοργανώνονται στο Ρέθυμνο κάθε Δευτέρα βράδυ, από τον Δήμο Ρεθύμνης, με ελεύθερη είσοδο. Οι προβολές πραγματοποιούνται σε πλατείες και άλλους υπαίθριους χώρους οικισμών του Δήμου.
Στο πλαίσιο αυτό, την Δευτέρα 1 Σεπτεμβρίου, στις 21:00, θα προβληθεί στον Πρίνο Ρεθύμνου η ταινία «Μαγική Ώρα».
Λίγα λόγια για την ταινία
Η ταινία του Κώστα Καπάκα («Peppermint», «Uranya») σημαίνει τη «μαγική ώρα» που τα πράγματα πρέπει να οδηγηθούν στην αλλαγή. Δύο άντρες συναντιούνται στους δρόμους και ανακαλύπτουν μια Ελλάδα σε απόλυτη παρακμή. Ο ένας είναι αποτυχημένος σκηνοθέτης και ο άλλος (τον ερμηνεύει ο πολυτάλαντος Τάσος Αντωνίου) απολυμένος υπάλληλος… και απατημένος σύζυγος.
Θύματα της κρίσης και οι δύο, μιας κρίσης όμως που δεν έχει μόνο να κάνει με την οικονομική κατάσταση αλλά και με τα ματαιωμένα δημιουργικά οράματα.
Σκηνοθεσία: Κώστας Καπάκας

Είσοδος ελεύθερη.

Πανηγύρι της Παναγίας στον Καλονύκτη με τους Δημήτρη και Μιχάλη Κουνάλη
2025-09-01 21:00 | Ταβέρνα Καλονύκτης, Rethimno, Ρεθύμνου, Greece
Πανηγύρι της Παναγίας διοργανώνει η Ενορία Καλονυκτίου – Παλαίλιμνου τη Δευτέρα 8 Σεπτεμβρίου στην Ταβέρνα Καλονύκτης.
Θα σας διασκεδάσει το συγκρότημα των Δημήτρη και Μιχάλη Κουνάλη.
Είσοδος 20 ευρώ με πλήρες μενού και ποτό.
Έναρξη 21.00.

Ο Πέτρος Μαρούλης και ο Γιώργης Μανωλιούδης στον Ασώματο
2025-09-01 22:00 | Ασώματος Αγίου Βασιλείου, Ασώματος Αγίου Βασιλείου, Ρεθύμνου, Ελλάδα
Ο Πέτρος Μαρούλης και ο Γιώργης Μανωλιούδης με το συγκρότημά τους στον Ασώματο Αγίου Βασιλείου Ρεθύμνου, στη χοροεσπερίδα που διοργανώνει ο Εκπολιτιστικός Σύλλογος Ασωμάτου «Ο Κουρταλιώτης», τη Δευτέρα 1 Σεπτεμβρίου 2025.
Έναρξη 21.00.
Είσοδος 20 ευρώ, πλήρες μενού – Παιδιά κάτω των 12 ετών δωρεάν.

Ο «Απόκοπος» του Μπεργαδή σε μια πρωτότυπη μουσική παράσταση
2025-09-02 21:00 - 23:00 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Η Ναταλία Κωτσάνη και ο Τάσος Κοφοδήμος, δύο από τους πιο δραστήριους ερμηνευτές και δημιουργούς της νεότερης εγχώριας μουσικής σκηνής, ενώνουν τις δυνάμεις τους μελοποιώντας και ερμηνεύοντας για πρώτη φορά τον Απόκοπο του Μπεργαδή, σε μια πρωτότυπη μουσική παράσταση.

Με όχημα τις συνθέσεις τους, τις φωνές τους και τα μουσικά τους όργανα, παρουσιάζουν την πρωτότυπη μελοποίηση του ποιήματος μέσα από συνθέσεις άρρηκτα συνδεδεμένες με τις ρίζες της ελληνικής μουσικής παράδοσης αλλά και με στοιχεία από παραδοσιακά ιδιώματα της Μεσογείου. Η σύγχρονη ερμηνευτική θεώρηση των δύο δημιουργών αναδεικνύει τον ποιητικό λόγο που διαταράσσει με παιγνιώδη τρόπο τις υπάρχουσες αντιλήψεις, ανακαλώντας λογοτεχνικές, θρησκευτικές και λαϊκές συμβάσεις για να τις ανατρέψει.
Η εικαστικός Ναταλία Μαντά εικονογραφεί σε πραγματικό χρόνο την αφήγηση, μέσω live visuals τα οποία προβάλλονται στον χώρο. Μαζί τους επί σκηνής, τρεις καταξιωμένοι μουσικοί, ο Βασίλης Ρακόπουλος στην κιθάρα, ο Βαγγέλης Ζωγράφος στο κοντραμπάσο και ο Άγγελος Πολυχρόνου στα κρουστά, άλλοτε με διάθεση πειραματική κι άλλοτε αυτοσχεδιαστική, αναδεικνύουν την ανάμειξη ελληνικών και δυτικών στοιχείων του Απόκοπου, που τον καθιστά ως ένα από τα κοσμήματα της ευρωπαϊκής λογοτεχνίας.

Στην παράσταση συμμετέχει ο Ross Daly.
Ο Απόκοπος του Μπεργαδή, αποτελεί το σημαντικότερο κείμενο της πρώιμης Κρητικής Λογοτεχνίας και υπήρξε το πρώτο δημώδες ελληνικό λογοτεχνικό έργο που τυπώθηκε στη Βενετία, το 1509. Έχει χαρακτηριστεί ως το πιο ποιητικό κείμενο της κρητικής λογοτεχνίας του 16ου αιώνα και ξεχωρίζει με την αινιγματική του γοητεία, τη δύναμη και τη σύγχρονη ποιητική του αίσθηση που αγγίζει τα όρια της φιλοσοφικής σύλληψης.

Ταυτότητα Παράστασης
Απόκοπος του Μπεργαδή
Ναταλία Κωτσάνη · Τάσος Κοφοδήμος
Ross Daly: λύρες, tarhu
Βασίλης Ρακόπουλος: κιθάρα
Βαγγέλης Ζωγράφος: κοντραμπάσο
Άγγελος Πολυχρόνου: κρουστά
Ναταλία Κωτσάνη: τραγούδι, πιάνο
Τάσος Κοφοδήμος: τραγούδι, στεριανό λαούτο
Μουσική Σύνθεση: Ναταλία Κωτσάνη – Τάσος Κοφοδήμος
Live Visuals: Ναταλία Μαντά
Φωτισμοί: Αλέξανδρος Πολιτάκης
Ηχοληψία: Βαγγέλης Αποστόλου
Περισσότερες πληροφορίες: apokopos.gr
Τρίτη 2 Σεπτεμβρίου – Έναρξη 21:00
Είσοδος 8€ – Προπώληση more.com

Ενημερωτική εσπερίδα με θέμα «Καρκίνος του Μαστού: Πρόληψη πριν τη διάγνωση! Δύναμη μετά τη δοκιμασία!»
2025-09-03 19:30 | Λύκειο Ελληνίδων Ρεθύμνου, Ελευθερίου Βενιζέλου 79, Ρέθυμνο, Ρεθύμνου, 74100, Ελλάδα
Ο Ελληνικός Ερυθρός Σταυρός – Τομέας Υγείας του Περιφερειακού Τμήματος Ρεθύμνου διοργανώνει ενημερωτική εσπερίδα με θέμα «Καρκίνος του Μαστού: Πρόληψη πριν τη διάγνωση! Δύναμη μετά τη δοκιμασία!».
Η εκδήλωση θα πραγματοποιηθεί την Τετάρτη 3 Σεπτεμβρίου, ώρα 19:30, στο Λύκειο Ελληνίδων Ρεθύμνου.
Ομιλητές:

Αναστασία Μαλά, Παθολόγος – Ογκολόγος ΠΑΓΝΗ
Μαρίνα Κρητικού, Ψυχολόγος Υγείας – Συστημική Ψυχοθεραπεύτρια
Πρωτοσύγκελος ΙΜΡΑ, Ηγούμενος Ι. Μ. Ατάλης, Μπαλί, Πανοσιολ. Αρχ. Παρθένιος Καλυβιανάκης

Παρουσίαση του βιβλίου του Χάρη Καλαϊτζάκη «Ιστορικός περίπατος στην οδό Αρκαδίου και στην Προκυμαία του Ρεθύμνου»
2025-09-03 20:00 | Ιστορικό και Λαογραφικό Μουσείο Ρεθύμνου, Historical and Folklore Museum of Rethymno, Rethymno, Ρεθύμνου, 74131, Greece
Εκδήλωση παρουσίασης του βιβλίου του Χάρη Καλαϊτζάκη «Ιστορικός περίπατος στην οδό Αρκαδίου και στην Προκυμαία του Ρεθύμνου» θα πραγματοποιηθεί την Τετάρτη 3 Σεπτεμβρίου στις 20:00, στην αυλή του Ιστορικού και Λαογραφικού Μουσείου Ρεθύμνης.
Όπως είναι γνωστό ο αείμνηστος δικηγόρος συγκέντρωνε υλικό για το θέμα αυτό από το έτος 2015 μέχρι τον Οκτώβριο του 2020, οπότε έφυγε πρόωρα από τη ζωή, σε μια περίοδο εξαιρετικά δύσκολη εξαιτίας του αναγκαστικού τότε εγκλεισμού. Ένα χρόνο αργότερα οι Ημέρες Ρεθύμνου και η Ομάδα Κυνηγιού Θησαυρού «Μαλαγάνες» είχαν οργανώσει στο Σπίτι του Πολιτισμού εκδήλωση μνήμης κι είχαν κυκλοφορήσει σχετικό βιβλιαράκι με τον τίτλο «Χάριν μνήμης».
Ο Χάρης Καλαϊτζάκης παρουσίασε το πρώτο του βιβλίο «Τα δικά μας καφενεία» στο Ρέθυμνο και στην Αθήνα το έτος 2015, με μεγάλη επιτυχία. Στη συνέχεια αφοσιώθηκε στην έρευνα της ιστορίας της Προκυμαίας και της οδού Αρκαδίου, την οποία συνήθιζε να αποκαλεί με το παλιό της όνομα «Οδό Τσάρου». Είχε συγκεντρώσει εξαιρετικό ιστορικό υλικό, πρωτογενές και δευτερογενές, ενώ, όπως και στα «Καφενεία», δούλεψε και με μεθόδους προφορικής ιστορίας. Είχε φτάσει την εργασία του λίγα σκαλιά πριν από το στάδιο της ολοκλήρωσης, οπότε χρειάστηκε η βοήθεια επιμελητή για τη συμπλήρωση των κενών και τη γενικότερη επιμέλεια. Έτσι έγινε εφικτή η έκδοση ενός βιβλίου μεγάλων διαστάσεων, 424 σελίδων, με περισσότερες από 700 εικόνες (φωτογραφίες, σχέδια, ζωγραφικούς πίνακες κ.ά.).
Η εκδήλωση παρουσίασης θα γίνει στην αυλή του Ιστορικού και Λαογραφικού Μουσείου Ρεθύμνης την Τετάρτη 20 Αυγούστου. Το βιβλίο θα παρουσιάσουν η συνάδελφός του Ελένη Τζέτζου και ο Μανόλης Καρνιωτάκης, με τον συντονισμό του επιμελητή του Χάρη Στρατιδάκη. Στην όλη προσπάθεια έχει συμβάλει ο φιλόλογος Γιώργος Φρυγανάκης, ο οποίος έχει αναλάβει τις διορθώσεις των τυπογραφικών δοκιμίων, και η Ελένη Αλεβυζάκη των «Εκδόσεων Γραφοτεχνική».

Oμιλία στον Άγιο Μάμα με θέμα «Γονεϊκή Επιτρεπτικότητα: Οι συνέπειες στην ψυχική ζωή των παιδιών»
2025-09-04 20:00 | Άγιος Μάμας Μυλοποτάμου, Άγιος Μάμας Μυλοποτάμου, Ρεθύμνου, Ελλάδα
Το Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας Π.Ε Ρεθύμνης, στα πλαίσια της συνεργασίας του με τους Δήμους της Π.Ε. Ρεθύμνου, την Ιερά Μητρόπολη Ρεθύμνης και Αυλοποτάμου και την Ιερά Μητρόπολη Λάμπης και Σφακίων, τις Διευθύνσεις Πρωτοβάθμιας και Δευτεροβάθμιας Διεύθυνσης Ρεθύμνου και τους κατά τόπους φορείς και Πολιτιστικούς Συλλόγους συνεχίζει τη σειρά ομιλιών για γονείς με θέμα: «Γονεϊκή Επιτρεπτικότητα: οι συνέπειες στην ψυχική ζωή των παιδιών», σε όλη την Περιφερειακή ενότητα Ρεθύμνου.
Η ανατροφή των παιδιών αποτελεί μια από τις πιο απαιτητικές, αλλά και πιο ουσιαστικές ευθύνες που έχει ένας γονιός. Αρκετές φορές οι γονείς, στην προσπάθειά τους να διαμορφώσουν ένα υποστηρικτικό και μη αυστηρό περιβάλλον για τα παιδιά τους, προκειμένου να προάγουν τη δημιουργικότητα, την αυτονομία και την αυτοπεποίθησή τους, πέφτουν στην παγίδα της επιτρεπτικότητας, ενός γονικού στυλ που χαρακτηρίζεται από χαλαρότητα ως προς τα όρια και τους κανόνες.
Σε μια εποχή που το μεγάλωμα των παιδιών είναι γεμάτο προκλήσεις και ανασφάλειες, στόχος μας είναι να συναντηθούμε με τους γονείς, να συζητήσουμε τον τρόπο που η επιτρεπτικότητα στην ανατροφή των παιδιών μπορεί να επηρεάσει την ψυχική υγεία και την κοινωνική τους ανάπτυξη και να αναδείξουμε τη σημασία της υγιούς οριοθέτησης.
Η ομιλία θα πραγματοποιηθεί την Πέμπτη 04/09/2025 και ώρα 20.00, στον προαύλιο χώρο του Πολιτιστικού Συλλόγου Αγίου Μάμαντος, στον Μυλοπόταμο.

Ο Γιώργος Φραντζεσκάκης και ο Γιώργος Στρατάκης ζωντανά στο Ατσιπόπουλο
2025-09-05 21:30 | Ατσιπόπουλο, Ατσιπόπουλο, Ατσιπόπουλο, Ρεθύμνου, 74100, Ελλάδα
Ο Γιώργος Φραντζεσκάκης και ο Γιώργος Στρατάκης ζωντανά στο Ατσιπόπουλο Ρεθύμνου, την Παρασκευή 5 Σεπτεμβρίου.
Έναρξη 21.30.
Είσοδος 5 ευρώ. Δεν γίνονται κρατήσεις.
Διοργάνωση Πολιτιστικός Σύλλογος Ατσιποπούλου

Την κωμωδία «Με δύναμη απ' την Κηφισιά» παρουσιάζει η θεατρική ομάδα «Απόδραση» του Πολιτιστικού Συλλόγου Ρεθύμνου
2025-09-05 21:30 - 23:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Η θεατρική ομάδα «Απόδραση» του Πολιτιστικού Συλλόγου Ρεθύμνου παρουσιάζει το διήμερο 5-6 Σεπτεμβρίου στο θέατρο Ερωφίλη στη Φορτέτσα, την ξεκαρδιστική κωμωδία των Δημήτρη Κεχαΐδη – Ελένης Χαβιαρά, «Με δύναμη απ’ την Κηφισιά».
Στο σημαντικό αυτό έργο της νεοελληνικής δραματουργίας, θα δούμε τις νευρώσεις τεσσάρων γυναικών, μερικές δεκαετίες πριν, στην αστική Ελλάδα του τότε, ενώ προσπαθούν να απεγκλωβιστούν από τα συναισθηματικά τους αδιέξοδα.. Αγκιστρωμένες στις ‘’πάλαι ποτέ’’ ερωτικές τους περιπέτειες, μένουν ουσιαστικά εγκλωβισμένες στο εδώ και το τώρα, ενώ συνεχώς φαντασιώνονται το άλμα προς τα εμπρός. Ένα άλμα που ποτέ τελικά δεν έρχεται, αφήνοντάς τες να ονειροπολούν αυτά πού… θα κάνουν …θα έρθουν, κάποια στιγμή…
Η ζωή όμως δεν περιμένει και ο χρόνος περνάει αδυσώπητα… Μια σειρά από κωμικοτραγικές καταστάσεις των τεσσάρων ηρωίδων μας, από την μία μας προσφέρουν αβίαστο γέλιο, αλλά από την άλλη μας θυμίζουν ότι η κάθε προσπάθεια της γυναικείας χειραφέτησης, χωρίς γερό συναισθηματικό υπόβαθρο, πάντα θα πέφτει στο κενό.

Συντελεστές
Λαμβάνουν μέρος οι ηθοποιοί:

Φωτεινή: Κουγιτάκη Μαριάννα
Ηλέκτρα: Σοφουλάκη Ειρήνη
Μάρω: Γρηγοράκη Ειρήνη
Αλέκα: Μπαμπάτσικου Αλίκη

Σκηνικά -κοστούμια Ευαγγελία Σχοινά
Φώτα – ήχος – κονσόλα Μαίρη Σπύρου
Γραφικά αφίσας Στέλιος Καλογεράκης
Βίντεο – φωτογραφίες Βαγγέλης Δεσποτάκης
Σκηνοθεσία – μουσικές επιλογές Απόστολος Κουγιτάκης
5 & 6 Σεπτεμβρίου 2025
Ώρα έναρξης 21.30
Γενική είσοδος 13 ευρώ
Προπώληση 11 ευρώ

Έκθεση ζωγραφικής του Αντρέα Καράμπελα στην Art Gallery Μορφές
2025-09-06 09:00 - 15:00 | Γκαλερί Μορφές, Γοβατζιδάκη 18, Ρέθυμνο, Ρεθύμνου, Ελλάδα
Γκαλερί Μορφές, Ρέθυμνο
8 Αυγούστου – 6 Σεπτεμβρίου 2025
Επιμέλεια έκθεσης: Ηλίας Ηλιάκης
Η Γκαλερί Μορφές στην Παλιά Πόλη του Ρεθύμνου παρουσιάζει την ατομική έκθεση του εικαστικού Αντρέα Καράμπελα, από τις 8 Αυγούστου έως τις 6 Σεπτεμβρίου 2025.
Η ζωγραφική του Αντρέα Καράμπελα είναι ένα πεδίο υπαρξιακής αναζήτησης. Μέσα από διαστρωματώσεις χρώματος, χειρονομιακή αφή και εσωτερική οικονομία των μορφών, τα έργα του δημιουργούν ένα σύμπαν στο οποίο η ύλη και το φως αλληλεπιδρούν με την ανθρώπινη εμπειρία. Η ζωγραφική του δεν αφηγείται, αλλά υπαινίσσεται. Δεν εξηγεί, αλλά ανοίγει περάσματα. Είναι μια γλώσσα της σιωπής.
Η νέα του ενότητα που παρουσιάζεται στο Ρέθυμνο κινείται σε ένα πεδίο ανάμεσα στο αφαιρετικό και το απολύτως υλικό: επιφάνειες δουλεμένες σε βάθος, με την παρουσία να κυοφορείται στο ίχνος και το απόν να γίνεται κύριος φορέας νοήματος. Η χρωματική παλέτα μοιάζει να έχει κατασταλάξει· γήινη, παλμική, αλλά και διακριτικά φωτεινή, αφήνοντας περιθώρια στο βλέμμα να κινηθεί ελεύθερα και να χτίσει δικές του διαδρομές.

Τα έργα λειτουργούν σαν τόποι εσωτερικού χρόνου – ένας στοχασμός πάνω στη μνήμη, τον χώρο, την εμπειρία του σώματος και την απουσία. Χωρίς να εγκλωβίζεται σε αφηρημένες αναζητήσεις ή αναπαραστατικές συμβάσεις, ο Καράμπελας δημιουργεί επιφάνειες που «αναπνέουν»· σαν τοίχοι παλιοί, εμποτισμένοι από τα ίχνη όσων πέρασαν και χάθηκαν.
Παραμένει βαθιά ανθρωποκεντρικός, ακόμη και όταν οι μορφές δεν είναι εμφανείς. Η ανθρώπινη παρουσία υπονοείται, ως σιωπηλή μαρτυρία, ως βλέμμα που διασχίζει το τοπίο και το μεταποιεί. Ο τρόπος με τον οποίο εργάζεται τη ζωγραφική επιφάνεια αποκαλύπτει μια ευαισθησία για το ανεπαίσθητο, το εύθραυστο, το μισοειπωμένο. Κάθε έργο μοιάζει με ένας χώρος αναμονής, όπου το νόημα κυοφορείται στη σχέση του θεατή με την υφή, το ίχνος, τον ρυθμό.
Η έκθεση του Αντρέα Καράμπελα στη Γκαλερί Μορφές δεν είναι μόνο μια παρουσίαση ζωγραφικών έργων, αλλά μια εμπειρία εσωτερικής παρατήρησης – ένας ποιητικός χώρος, όπου η ζωγραφική λειτουργεί σαν γλώσσα δεύτερη, πιο άμεση, πιο αληθινή.

ΧΟΡΗΓΟΙ ΕΚΘΕΣΗΣ
Τυπογραφείο Κωστόπουλος Γιώργος, Αθήνα
Εστιατόριο Κνωσσός, Παλιό Ενετικό Λιμάνι, Ρέθυμνο
⸻
Διάρκεια Έκθεσης: 8 Αυγούστου – 6 Σεπτεμβρίου 2025
Ώρες λειτουργίας:
Καθημερινά 11:00–14:00 & 19:00–22:00 (εκτός Κυριακής)
Τοποθεσία: Γκαλερί Μορφές (Γοβατζιδάκη 18, Παλιά Πόλη Ρεθύμνου)

Διημερίδα για την μετακινούμενη κτηνοτροφία στην Άυλη Πολιτιστική Κληρονομιά στα Ανώγεια
2025-09-06 09:30 - 20:00 | Ανώγεια, Ανώγεια, Ανώγεια, Ρεθύμνου, 74051, Ελλάδα
H Περιφέρεια Κρήτης, ο Δήμος Ανωγείων και το Δίκτυο Μετακινούμενων Κτηνοτρόφων σε συνεργασία με το Γαλακτοκομικό Κτηνοτροφικό Αγροτικό Συνεταιρισμό Ανωγείων, τον ΑΚΟΜΜ και το Περιφερειακό Ταμείο Ανάπτυξης Κρήτης, διοργανώνουν διημερίδα με θέμα: «Μετακινούμενη Κτηνοτροφία – Άυλη Πολιτιστική Κληρονομιά» στις 6 και 7 Σεπτεμβρίου στα Ανώγεια, στο χώρο: «Μιτάτα, ο τόπος του βοσκού», στις 9:30 το πρωί.
Το πρόγραμμα της διημερίδας περιλαμβάνει εισηγήσεις το Σάββατο 6 Σεπτεμβρίου το πρωί από τις 09:30 έως 14:00, παρουσία θεσμικών εκπροσώπων της Περιφέρειας Κρήτης ενώ το απόγευμα της ίδια ημέρας θα πραγματοποιηθεί από τις 18:00-20:00 παρασκευή του ιταλικού τυριού Πεκορίνο και τοπικού τυριού από ντόπιους βοσκούς ενώ θα παρουσιασθούν τοπικοί χοροί.
Την Κυριακή 7 Σεπτεμβρίου θα πραγματοποιηθεί επίσκεψη στα Μιτάτα και τους βοσκοπότους του Ψηλορείτη.
